สวัสดีค่ะ ฝังยาคุมเเบบ5ปีฝังมาได้เกือบ2ปีเเล้วค่ะ ตั้งเเต่ฝังมาไม่เคยมีประจำเดือนเลยจนประจำเดือนเริ่มมาได้2เดือนที่ผ่านมาค่ะ เดือนนี้มาไม่ปกติ คือ หลังประจำเดือนมา7วันเเล้ว มีเลือดออกเล็กน้อย ทุกวันเลยค่ะ ไม่ปวดท้องอะไรนะคะ มีเเต่เลือดออกนิดๆหน่อยๆ จะเป็นอะไรรึเปล่า เป็นเพราะยาฝังหรือมดลูกผิดปกติคะ
สวัสดีค่ะ Nisarat,ผลข้างเคียงของยาฝังคุมกำเนิดนั้น มักทำให้เกิดเลือดออกกะปริดกะปรอย หรืออาจทำให้มีเลือดออกปริมาณมาก ออกติดต่อกันนาน หรืออาจทำให้ประจำเดือนอาจขาดหายไปได้ดังนั้นหากฝังยาคุมกำเนิดอยู่ แล้วไม่มีประจำเดือนมาเลยตลอด 2 ปี ก็ถือเป็นผลข้างเคียงของยาฝังคุมกำเนิดได้ และหากต่อมา ได้มีเลือดออกมา แล้วตามด้วยการมีเลือดออกเล็กน้อยทุกวัน ก็ถือเป็นผลข้างเคียงของยาฝังเช่นกันค่ะอย่างไรก็ตาม หากเลือดยังคงออกทุกวัน แนะนำควรไปพบสูติ-นรีแพทย์ เพื่อตรวจว่าเกิดจากสาเหตุอื่นด้วยหรือไม่ เช่น มีการติดเชื้อในโพรงมดลูก เยื่อบุโพรงมดลูกหนาตัวผิดปกติ เป็นต้น หากไม่ได้เกิดจากโรคใดๆ แพทย์ก็จะให้ยารักษาให้เลือดหยุดไหล เช่น การให้ยาคุมกำเนิดชนิดที่เป็นฮอร์โมนรวมทานร่วมไปด้วยชั่วคราว หรือการให้ยาเพื่อหยุดการไหลของเลือด เช่น tranexamic acid (กรดทรานเอกซามิก) เป็นต้น เพื่อป้องกันไม่ให้เกิดภาวะโลหิตจางตามมาค่ะ